

**METODOLOGIA**

**PRIVIND ORGANIZAREA ȘI FUNCȚIONAREA CENTRULUI DE CONSILIERE ȘI ORIENTARE ÎN CARIERĂ DIN CADRUL UNIVERSITĂȚII „VALAHIA” DIN TÂRGOVIȘTE**

**M 33**

 **Aprobat Senat:**

 **Conf. univ. dr. Claudia GILIA**

|  |  |  |  |
| --- | --- | --- | --- |
| Responsabilități | Nume, prenume | Funcția | Semnătura |
| Elaborat | Andreea Maria POPESCU | Psiholog |  |
| Verificat | Conf. univ. dr. Adrian ȚUȚUIANU | Președinte Comisia pentru regulamente, metodologii și proceduri |  |
| Avizat | Conf. univ. dr. ing. Ioan-Corneliu SĂLIȘTEANU | Rector |  |
| EDIŢIA: **1** |  | REVIZIA: **0** 1 2 3 4 5 |
|  |  |  |
|  |
| Intră în vigoare începând cu data de  |
| Aprobat **HSU Nr. \_\_ / \_\_** |

**CAPITOLUL I**

**DISPOZIŢII GENERALE**

 **Art. 1.**

Prezenta metodologie reglementează modul de organizare şi funcţionare a Centrului de Consiliere și Orientare în Carieră (CCOC), constituit ca structură fără personalitate juridică la nivelul Universităţii „Valahia” din Târgoviște (UVT).

**Art. 2.**

CCOC din cadrul UVT desfășoară, prin personal specializat angajat, activități de consiliere educațională și vocațională, consiliere și orientare în carieră, consiliere în scop de optimizare personală și servicii de consiliere psihologică, adresate studenților, elevilor, absolvenților și altor membri ai comunității academice, cu respectarea legislației în vigoare. Aceste activități au la bază principiul dreptului la asistență și la servicii complementare gratuite în învățământul superior de stat, în conformitate cu prevederile legale.

**Art. 3.**

 Documentele care stau la baza constituirii CCOC din cadrul UVT sunt:

* Legea învățământului superior nr. 199/2023, cu modificările și completările ulterioare;
* OME nr. 4042/22.03.2024 pentru aprobarea Metodologiei privind organizarea și funcționarea centrelor de consiliere și orientare în carieră din instituțiile de învățământ superior;
* Carta Universității „Valahia” din Targoviște

**Art. 4.**

Activitatea de consiliere se adresează:

a) studenților instituției de învățământ superior, indiferent de programul de studii la care aceștia sunt înmatriculați sau de forma de învățământ, inclusiv studenților internaționali veniți la studii prin programe de mobilități;

b) elevilor din anii terminali de liceu, prin parteneriate încheiate cu unități din învățământul preuniversitar sau în urma solicitărilor individuale ale acestora;

c) absolvenților proprii sau ai altor instituții de învățământ superior, precum și oricăror persoane interesate să urmeze un program de studii universitare sau postuniversitare, în cadrul

Universității „Valahia” din Târgoviște.

**Art. 5.**

CCOC din cadrul UVT are ca obiectiv fundamental sprijinirea tinerilor în vederea alegerii unui parcurs educațional și profesional potrivit. Astfel, activitățile CCOC au rolul de a sprijini studenții, respectiv elevii și absolvenții în alegerea unui traseu educațional și a unui traseu de carieră în raport cu propriile interese și abilități, de a le facilita angajarea, de a organiza activități menite să dezvolte abilitățile transversale necesare pentru integrarea pe piața muncii și mărirea gradului de angajabilitate prin următoarele tipuri de activități:

a) informarea cu privire la carieră, care se referă la oferirea tuturor informațiilor necesare pentru a planifica, a obține și a păstra un anumit loc de muncă;

b) educația cu privire la carieră, prin oferirea de informații privind piața muncii, interrelaționare, dezvoltarea abilităților de a face alegeri privind educația, formarea, munca și viața, în general, oportunitățile de a experimenta diverse roluri din viața comunității sau din cea profesională, precum și instrumentele pentru planificarea carierei;

c) clarificarea scopurilor și aspirațiilor astfel încât tinerii să își înțeleagă propriul profil educațional, să ia decizii informate, să fie responsabili pentru propriile acțiuni și să își gestioneze cariera și procesul de tranziție în diferite momente;

d) sprijinirea integrării absolvenților învățământului liceal în mediul universitar;

e) sprijinirea integrării studenților internaționali în comunitatea academică, pe durata studiilor lor în România, alături de departamentele/structurile interne care se ocupă de organizarea și buna funcționare a acestor programe de mobilități;

f) sprijinirea reducerii abandonului universitar cauzat de motive de adaptare la mediul universitar sau de orientare în carieră;

g) orientarea vocațională a studenților astfel încât aceștia să fie capabili să își poată planifica și gestiona în mod optim propriul traseu educațional;

h) oferirea de sprijin studenților cu cerințe educaționale speciale, cu tulburări de învățare, proveniți din medii dezavantajate sau care se confruntă cu probleme de natură psiho-emoțională, pentru parcurgerea cu succes a studiilor universitare;

i) oferirea de sprijin studenților cu dizabilități pentru accesibilizarea învățământului superior, respectiv pentru parcurgerea studiilor;

j) dezvoltarea abilităților de integrare pe piața muncii ale studenților și proaspeților absolvenți;

k) asigurarea stării de bine a studenților.

**Art. 6.**

 Activitățile CCOC sunt următoarele:

a) activități de informare, consiliere și orientare pentru studenți, individuale sau de grup, după caz, care vizează:

* consiliere vocațională și educațională;
* consiliere în scop de optimizare personală;
* consiliere și evaluare psihologică, cu respectarea legislației în vigoare;
* consiliere în carieră și evaluarea aptitudinală;

b) activitățile legate de creșterea gradului de inserție pe piața muncii a studenților și absolvenților, care vizează:

* suport pentru întocmirea unui portofoliu de angajare - CV, scrisoare de intenție, simularea interviului de angajare, sprijin și consultanță în alegerea unui loc de muncă, în funcție de profilul studentului;
* facilitarea relației dintre studenți și piața muncii, astfel încât aceștia să cunoască nevoile și provocările reale ale pieței muncii, inclusiv prin organizarea de prezentări ale potențialilor angajatori în fiecare an universitar;
* sesiuni de formare pentru dezvoltarea competențelor transversale ale studenților, desfășurate în urma unor analize de nevoi realizate periodic în rândul studenților;
* realizarea de studii și analize periodice privind abandonul universitar, integrarea absolvenților pe piața muncii și impactul serviciilor de consiliere și orientare profesională, precum și propunerea de măsuri pentru reducerea ratei de abandon;
* elaborarea și aplicarea de instrumente specifice în scopul monitorizării inserției pe piața muncii a absolvenților Universității Valahia din Târgoviște;
* organizarea de activități dedicate studenților, cu participarea unor alumni;

c) activitățile legate de educația cu privire la carieră, care vizează informarea și consilierea studenților asupra rutelor educaționale din cadrul Universității Valahia din Târgoviște, pentru programele de studii universitare organizate la toate ciclurile și formele de învățământ superior, inclusiv prin organizarea, cel puțin o dată pe semestru, a unui târg de prezentare a ofertelor programelor de studii din cadrul instituției de învățământ superior;

d) activitățile privind informarea și consilierea elevilor asupra rutelor educaționale și ocupaționale disponibile în oferta universitară, a sistemului de credite transferabile la nivel universitar, în conformitate cu Registrul național al calificărilor în învățământul superior și Cadrul național al calificărilor, astfel încât aceștia să fie capabili să își poată planifica și gestiona în mod optim propriul traseu educațional, vizează:

* sesiuni de prezentare în cadrul activităților de tip „zilele porților deschise”, târguri educaționale sau vizite tematice etc.;
* webinare, workshopuri, ateliere tematice;

e) acțiunile de combatere a abandonului universitar vizează:

* organizarea unor programe de introducere în mediul universitar, destinate studenților din anul I sau sprijinireaactivităților organizațiilor studențești care desfășoară activități orientate spre familiarizarea studenților din anul I, cu mediul academic;
* realizarea de studii și analize periodice privind abandonul universitar și cauzele acestuia, precum și propunerea de măsuri pentru reducerea acestui fenomen;
* susținerea, prin activități specifice, a implementării proiectelor de reintegrare a studenților, de tip „A doua șansă”, și a celor de sprijinire a studenților din medii dezavantajate, de tipul „Primul student din familie”;
* organizarea de ședințe gratuite de consiliere psihologică, individuale și de grup, după caz, cu condiția ca în cadrul CCOC să existe personal specializat în acest sens, cu respectarea legislației în vigoare;
* organizarea de sesiuni de informare privind sănătatea mintală și starea de bine a studenților, relația studenților cu instituția de învățământ superior;
* activități de sprijinire a studenților cu dizabilități și cerințe educaționale speciale, precum și de monitorizare a parcursului lor educațional;
* activități de sprijinire a integrării în colectivitatea academică a studenților care provin din grupuri sociale dezavantajate;
* activități de reducere a fenomenului de violență-bullying în cadrul Univesității „Valahia” din Târgoviște.

**CAPITOLUL II**

**COMPONENȚA CCOC**

**Art. 7.**

(1) CCOC din cadrul UVT are în componență:

a) 1 psiholog încadrat pe ½ normă;

b) 1 consilier în carieră;

c) 1 post vacant sociolog;

e) 1 secretar

f) 1 inginer

g) cadre didactice cu expertiză în domeniul de specializare al studenților și absolvenților (1 cadru didactic din fiecare facultate din structura UVT, desemnat de consiliul facultății).

(2)Numărul angajaților din cadrul CCOC se stabilește pornind de la numărul de studenți înmatriculați în cele patru cicluri de studii. Raportul minim acceptat este de cel puțin 1 angajat specializat (psiholog, consilier carieră, sociolog)/2.000 de studenți înmatriculați.

**Art. 8.**

(1) CCOC se subordonează academic Senatului Universității „Valahia” din Târgoviște și administrativ Rectorului Universității „Valahia” din Târgoviște.

(2) CCOC este condus de un cadru didactic coordonator sau de o persoană încadrată ca personal didactic auxiliar care are formarea profesională inițială ori continuă în unul dintre domeniile: psihologie, sociologie, științele educației, desemnată prin decizie a rectorului, cu avizul consiliului de administrație.

(3) Coordonatorul CCOC întocmește anual și prezintă consiliului de administrație al UVT un raport asupra activității desfășurate și a serviciilor oferite, publicat apoi pe site-ul UVT.

(4) Colectarea și centralizarea datelor statistice referitoare la numărul de elevi, studenți și absolvenți consiliați și la încadrarea cu personal a CCOC se realizează cu ajutorul platformei informatice ANS (Platforma națională de colectare a datelor statistice pentru învățământul superior). Instituțiile de învățământ superior au obligația de a furniza Ministerului Educației datele solicitate de acesta, cu respectarea prevederilor legale. Refuzul sau raportarea falsă încalcă principiul răspunderii publice și duce la sancțiunile prevăzute de lege.

(5) CCOC întocmește anual un raport de activitate și un plan de activități pentru anul universitar următor. Ambele documente vor fi prezentate și aprobate de către senatul universitar.

(6) CCOC poate derula activități de colectare de feedback din partea beneficiarilor, cu scopul de a-și îmbunătății serviciile oferite. Prin excepție CCOC poate colecta informații și din partea celorlalți studenți, care nu au beneficiat de servicii, pentru a-și actualiza și îmbunătăți permanent oferta de servicii și activități.

**Art. 9.**

(1) În vederea întocmirii planului anual de activități și în desfășurarea activităților curente, CCOC colaborează cu organizațiile studențești legal constituite și cu studenții reprezentanți în structurile de conducere ale UVT, precum și cu reprezentanți ai angajatorilor sau ai altor instituții care desfășoară activități relevante pentru atingerea obiectivelor CCOC.

(2) CCOC poate organiza consultări periodice, cel puțin semestriale, cu privire la activitatea sa, la care pot participa organizații studențești legal constituite și studenții reprezentanți

în structurile de conducere ale UVT. Consultările periodice vor fi anunțate pe site-ul universității/CCOC, cu cel puțin 10 zile calendaristice înainte de data desfășurării lor.

(3) CCOC va organiza sesiuni de informare anuale, sau ori de câte ori este necesar, pentru cadrele didactice sau structurile responsabile de calitatea actului educațional/de predare, din cadrul UVT, privind observațiile sau concluziile activității de consiliere psihologică și

sprijin educațional derulate de către CCOC.

(4) În implementarea planului anual de activități, CCOC poate stabili, prin intermediul UVt, parteneriate sau protocoale de colaborare cu organizații nonguvernamentale, cu organizații studențești, cu organizații/ structuri de reprezentare a elevilor, cu reprezentanți ai mediului de afaceri și ai angajatorilor pentru a promova activitățile centrului sau pentru a desfășura activități comune.

**Art. 10.**

Baza materială necesară desfășurării activităților CCOC se asigură de către Universitatea „Valahia” din Târgoviște.

**CAPITOLUL III**

**DISPOZIŢII FINALE**

**Art. 11.**

(1) Finanțarea CCOC se face prin bugetul consolidat al Universității „Valahia” din Târgoviște și prin fonduri dedicate de la bugetul de stat, acordate de Ministerul Educației în vederea implementării Programului național de reducere a abandonului universitar, conform art. 121 alin. (8) lit. b) din Legea învățământului superior nr. 199/2023, cu modificările și completările ulterioare.

(2) În scopul asigurării/dezvoltării activității CCOC, Universitatea „Valahia” din Târgoviște poate atrage fonduri nerambursabile și alte resurse extrabugetare. Universitatea „Valahia” din Târgoviște are posibilitatea de a depune anual proiecte specifice de dezvoltare

instituțională, în vederea obținerii de finanțare care vizează activitatea CCOC.

**Art. 12 .**

Prezenta Metodologie a fost avizată de către Consiliul de Administrație al UVT în data de XXXXXX, a fost aprobată de către Senatul UVT în data de XXXXXX, dată de la care intră în vigoare.

**Anexa 1**

 **ORGANIGRAMA CCOC**

 Coordonator CCOC

***PSIHOLOG***

***PERSONAL DIDACTIC AUXILIAR* cu expertiză în domeniul de specializare al studenţilor şi absolvenţilor UVT**

***CONSILIER ÎN CARIERĂ***

***TUTORI DE AN –cadre didactice***

***cu expertiză în domeniul de specializare al studenţilor şi absolvenţilor UVT***

Ing. Laurențiu VARGA - Inginer S II

**Responsabil privind menținerea legăturii cu mediul educațional, reprezentanții facultăților și studenților din UVT**

Ing. Laurențiu VARGA - Inginer S II

**Responsabil privind menținerea legăturii cu mediul educațional, reprezentanții facultăților și studenților din UVT**